s1 / / zhang tshes pong stag bzang nya stos /s2stod kyi lcang bur / gtsug lag khang brtsIgss3pa'I lo rgyus / / rdo rings la brI bar / / btsans4po'i bka's gnang ste bris pa' / /s5 / / btsan po lha sras yab myes kyi sku ring la /s6dam pa'I chos brnyes nas / / gdung rabss7su dam pa'I chos myI gtang zhing mdzad pars8chos gtsigs dang / bka' lung stsald pas9las 'byung ba bzhIn / / zhang tshes pong nya stos /s10dam pa'I chos nyams su blangs / / btsans11po lha sras / khrI gtsug lde brtsan 'phrul gyis12bka' drIn / / zhang nya sto la cher stsald pass13/ bka' drIn chen po bsab pa'I phyir / /s14btsan po sku yon du bsngos te / / smon lams15rgya cher btab nas / / stod lungs kyI lcang burs16/ gtsug lag khang brtsIgs ste / / dkons17mchog gsum gyI rten btsugs / / dges18slong bzhI gnas par sbyar nas / / rkyen kyIs19bran dang / zhIng 'brog dang / lha cha dang / nor rdzass20dang / rkang 'gros las stsogs pa / tshang bars21bcad de / / btsan po khri gtsug lde brtsans22gyi sku yon rgyun myI 'chad par byed do / /s23gtsug lag khang 'dI'i mtshan yang / /s24btsan po'i bka' zhal gyIs btags ste /s25'on cang do'i thugs dam gyI gtsug lags26khang chen po'i mjug la gdags shIng /s27chis kyang / / bla nas mdzad par / / bka'ss28gnang / / lha rIs kyi 'bangs dang / dkors29la / khral myI dbab pa dang / khva dang / chad kas30myi bzhes pa las stsogs pa yang / / lha rIss31chen po'i thang du / / bka's gnang ngo / /s32gtsug lag khang 'dI'i rkyen rIs bsngo zhings33spyad pa yang / / zhang nya stos / jI ltar byas shIng /s34bsngos pa bzhIn brtsan bar / / bka's gnango /s35 / nam zhIg na / / zhang nya sto la / bu tsha rgyud yongs36myed pa zhIg du gyur na / / khol yul las stsogss37pa dbang ngo cog / / blar yang myI bzhes /s38gyang myI sbyin bar / / gtsug las khang 'dI rkyen /s39du bsnan par / / bka's gnang ngo / /s40gtsug lag khang gI rkyen bcad pa'i dkars41cag dang / bsngos yIg bla dpe ni / / bcom ldans42'da's rIng lugs kyi 'dun sar bzhag / /s43'og dpe ni / / 'on cang do gtsug lag khang gIs44gnas brtan dang / mngan la stsald / / dpes45de dang 'dra ba gcIg ni / / gtsug lag khangs46'dir gzhag par / / bka's gnang ngo / /e1 / zhang tshes ponge2gsas sto'i bue3tsha / / gtsIgse4gnang ba'I / blae5dpe ni / / phyIng bae6'I skun mkhare7na / / gtsIgse8chen po gzhan gyIe9zla la bzhag / / dee10dang 'dra ba rname11gcIg ni / gtsigse12gzhan gyI zla la /e13bka'I sar bzhage14/ gtsIgs kyi /e15'og dpe 'phrae16men gyI sgrom bue17ni / gtsug lage18khang 'dI'i mdzode19du gzhag par /e20bka's gnange21ngo / /